Qatars sentralbank

Qatars sentralbank (engelsk: Qatar Central Bank (QCB), arabisk: مصرف قطر المركزي) er sentralbanken i Qatar. Historie Qatar fikk sin uavhengighet fra Storbritannia 3. september 1971. Fram til 1966 var det valutar som var knyttet til det britiske pundet (Pound Sterling) som var i sirkulasjon i Qatar, eksempelvis indisk rupi og Gulf-rupi. Den 6. juni 1966 devaluerte India de to rupi'ene med ca. 35%, dette gjorde at mange land i Midtøsten som etablerte sine egne valutaer. Qatar og de fleste landene i Traktatkysten (Trucial States) innførte da saudiarabisk rijal som valuta, inntil de fikk etablert en egen valuta. Den 21. mars 1966 signerte Qatar og Dubai en felles valutaavtale, og etablerte et felles valutaråd: Qatar-Dubai Currency Board. Senere samme år, 18. september, utstedte dette valutarådet den første nasjonale valutaen; qatar-dubai rijal (QDR). Den 2. desember 1971 ble Dubai med i De forente arabiske emirater, og valutarådet ble erstattet med Qatar Monetary Agency (QMA). I 1973 fikk Qatar egen valuta, da qatarsk rijal (QR) ble etablert. QMA hadde som ansvar å holde stabil valutakurs mot andre valutaer, samt full konvertibilitet. Snart ble QR knyttet opp imot amerikansk dollar i stedet, med en kurs basert på USD sin kurs mot IMFs spesielle trekkrettigheter (SDR). Kursen mot andre valutaer skulle bestemmes ut ifra kursen på den amerikanske dollaren mot disse andre valutaene. På slutten av 1970-tallet revaluerte QMA den qatarske rijalen flere ganger mot USD, for å holde valutakursen stabil i forhold til valutaen hos sine handelspartnere; til sammen ble den revaluert 12 ganger fra 1976 til 1980. Qatars sentralbank, slik den framstår i dag, ble etablert i august 1993. Den har overtatt pengepolitikken fra QMA, med fast valutakurs. Raten er 3,64 qatarsk rijal pr amerikansk dollar. I 2001 besluttet GCC at alle medlemslandene skulle ha fast valutakurs mot amerikansk dollar, som en forberedelse til den valutaunionen Målsetting Sentralbanken har to hovedmålsettinger: Pengemessig stabilitet (stabil inflasjon og tillit til valutaen) Finansiell stabilitet (et pålitelig økonomisk system, samt bl.a. å påta seg rollen som lender of last resort Målene til sentralbanken blir dermed: Stabil valutakurs og full konvertibilitet mot andre valutaer Lav og stabil inflasjon Finansiell stabilitet Andre makroøkonomiske målsettinger som ikke er i konflikt med de øvrige målene Hovedoppgaver Sentralbankens hovedoppgaver er: Forvalte og utøve landets valutapolitikk Utøve og implementere landets pengepolitikk, samt evaluere utøvelsen av den Utstede og bringe i omløp landets valuta, samt gjøre nødvendige tiltak mot hvitvasking av penger Ha oppsyn med, og kontrollere, finansinstitusjonenes aktiviteter; bankene, valutahus, investeringsselskaper, finansieringsselskaper og representasjonskontorer Utøve innenlands operasjoner knyttet til statsgjelden Bidra til å utvikle landets finanspolitikk Være bankenes bank Forvalte landets valutareserver Organisere og forvalte bankenes clearingoperasjoner og betalingssystem Utøve studier og forskning knyttet til innenlands og internasjonal økonomisk utvikling Være rådgiver overfor regjeringen i økonomiske spørsmål Bistå banknæringen i Qatar Bidra til effektivitet i, og utvikling av, finansmarkedene Andre funksjoner som faller innenfor sentralbankens jurisdiksjon Sentralbanksjef Pr november 2014 er HE, sjeik Abdullah Saoud Al-Thani sentralbanksjef. Visesentralbanksjef er HE, sjeik Fahad Faisal Al-Thani. Se også Liste over verdens sentralbanker Referanser Eksterne lenker Offisielt nettsted